projecte-aina/catalan_government_crawling huggingface dataset:
La Biblioteca Pública de Girona Carles Rahola se suma a aquesta iniciativa que se celebrarà del 16 al 24 de novembre amb una oferta d'activitats dirigides a tots els públics.
La Setmana Europea de la Prevenció de Residus neix d'un projecte de tres anys que rep el suport del programa LIFE+ de la Comissió Europea.
L'objectiu d'aquesta celebració és poder donar a conèixer estratègies de reducció de residus i la política de la Unió Europea i dels seus Estats membres en aquesta matèria, fomentar accions sostenibles per reduir els residus arreu d'Europa, fer públic les tasques dutes a terme pels diversos actors mitjançant exemples concrets de reducció de residus i fer canviar el comportament quotidià dels europeus (consum, producció).
L'edició d'enguany se celebra del 16 al 24 de novembre i la Biblioteca Pública de Girona Carles Rahola se suma per primera vegada a aquesta celebració amb una programació d'activitats dirigides a tots els públics.
Ho organitza: Biblioteca Pública de Girona Carles Rahola | Hi col·labora: Agència de Residus de Catalunya
És possible reduir la generació de residus a la mínima expressió?
Què podem fer en l'àmbit domèstic?
Esther Peñarrubia, doctora en Enginyeria Agrònoma i traductora del llibre "Residu zero a casa" de Bea Johnson, n'és una experta, fa anys que viu sense generar residus a casa.
Ens explicarà eines i recursos per viure de forma més sostenible.
Les 3R: Reduir, Reutilitzar, Reciclar
On van els envasos de plàstic, paper, vidre...?
Us hem preparat una activitat per aprendre un munt de coses sobre el tema i ajudar a tenir cura del nostre entorn.
Els infants s'iniciaran al reciclatge i aprendran a fer un bon ús dels residus.
Considerem una activitat molt interessant per a crear consciència de la importància de reciclar pel benestar mediambiental.
Embolcall sostenible i reutilitzable
Ensenyarem a grans i petits a fer un embolcall reutilitzable, ecològic i fet de materials orgànics per substituir el paper d'alumini.
Nosaltres hi posarem tot el material però, pots portar el teu retall de tela si vols tenir un embolcall personalitzat.
Experiències d'autocompostatge a Catalunya
Des del 14 de novembre al 20 de desembre
L'Agència de Residus de Catalunya, posa a l'abast dels ens locals de Catalunya una nova eina de sensibilització i conscienciació ambiental sobre els beneficis de l' autocompostatge, per tal de fomentar la correcta gestió de la fracció orgànica dels residus municipals.
Aquesta exposició és un instrument que vol donar a conèixer les diferents experiències d' autocompostatge a Catalunya i deixar constància de què no sempre estan vinculades al món rural.
Podeu visitar l'exposició a la primera planta de la biblioteca.
El saxofonista Pep Poblet oferirà a l'Auditori Gran el seu espectacle Saxsessions on intepretarà clàssics contemporanis i hits recents adaptats al seu instrument.
La biblioteca oferirà música en directe a l' auditori gran, dimarts 17 a les 19h, amb l'actuació del músic de Vic, Pep Poblet.
L'instrumentista ha acompanyat ha acompanyat en les sevs gires cantants de renom com ara Lluís Llach, Marina
Rossell, Manuel Carrasco o David Bisbal; i ha participat en gravacions de Sopa de Cabra, Joan Amèric, Pau Riba o Nina.
En solitari ha enregistrat diversos discs des del 1999 i el 2020 celebrarà 40 anys de carrera musical amb un CD doble, un
Amb el seu projecte Saxsessions toca amb el saxo temes actuals en estils moderns com Chill Out, Deep House i Lounge.
A l'enllaç del costat es pot accedir al dossier d'aquest projecte.
Aquest dissabte, 16 d'abril, teniu l'oportunitat de crear la vostra pròpia història en el taller que portarà a terme en Sebi Subirós, professor de gravat de l'Escola Municipal d'Art.
Durant l'activitat es treballarà amb print block per tal de crear els tampons
L'activitat es completa amb un debat que moderarà la psicòloga i especialista en coaching Helena Lázaro.
La biblioteca acomiada el març amb un nou dijous de Cine.
"Les arts en el cinema", que forma part de 11è Cicle de videofòrum 2016, és un cicle de pel·lícules que han tractat el procés creatiu de diferents disciplines artístiques.
Aquesta setmana presenta la pel·lícula "La nit americana" del Director François Truffaut.
Projecció i debat a càrrec de Pere Vilà.
La sessió serà a l'Auditori Petit (2a Planta) a les 17.30 hores.
L'objectiu de l'entitat és el de "entomar la crisi ambiental com un aspecte estructural de present i de futur"
Es tracta d'un projecte educatiu adreçat a escolars de 5è i 6è de primària que té com a objectiu principal oferir una reflexió crítica i creativa sobre el conjunt de tecnologies vinculades a Internet
Aquesta és una iniciativa conjunta dels diferents departaments d'àrab d'algunes EOI de Catalunya i Mallorca.
Aquest trimestre es realitza a Girona, amb el suport d'entitats i associacions de la ciutat i de Salt, un cicle d'activitats al voltant de Síria amb l'objectiu de posar en valor el patrimoni i la riquesa social i cultural d'aquest país.
L'activitat, que es diu Altaveu, s'estrena el dissabte 5 de març a les 12.30 hores.
Les xerrades començaran aquest dilluns 10 i continuaran els dijous 12 i 19 de març, 2 d'abril i 7 de maig, sempre a les 18 de la tarda.
Sota la iniciativa de la secció d'Història i societats, la biblioteca acull un nou cicle de conferències sobre la Unió Europea sota el nom "Coneixes Europa prou bé?" com a continuació del que es va portar a terme la tardor passada i que va tenir un caire acadèmic i universitari.
Aquesta vegada, però, l'enfocament és diferent perquè es tracta de comunicar, de manera accessible, experiències i visions personals de testimonis que, per feina o altres motius, coneixen bé la Unió Europea i les seves institucions.
L'objectiu general és contribuir a la difusió del coneixement de la Unió Europea i, per extensió, del Dia d'Europa (9 de maig) a la ciutadania.
Acostar una mica més la Unió Europea als ciutadans de Girona, en correlació i seguint l'exemple d' Europe Direct Girona i el mateix Ajuntament, que ha instituït oficialment la celebració del Dia d'Europa.
Les conferències, obertes a tothom, se celebraran de febrer a maig a la biblioteca, els dies 10 de febrer, 12 i 19 de març, 2 d'abril i 7 de maig.
Aniran a càrrec, respectivament, de Xavier Ferrer i Junqué, president del Consell Català del Moviment Europeu; de Josep Maria Terricabras, eurodiputat de 2014 a 2019; de Carles Prats, periodista i conductor del Telenotícies Migdia de TV3; de Ferran Tarradellas, director de la Representació de la Comissió Europea a Barcelona; i de Daniel Plata, estudiant i actual ambaixador UNICAT de la Universitat de Girona.
La presentació de les sessions anirà a càrrec de Xavier Serra Besalú, professor de l' IES Carles Rahola, institut guanyador de l'edició 2019 de la Beca Girona Premi d'Europa.
Aquest nou cicle compta amb la col·laboració del Consell Català del Moviment Europeu, de la R epresentació de la Comissió Europea a Barcelona, de l' IES Carles Rahola, de l' Ajuntament de Girona-Beca Premi d'Europa, d' UNICAT-Universitat de Girona i d' Europe Direct Girona.
Duel artístic entres Joan San i Pep Admetlla amb música en directe de la violinista alemanya Lisa Bause
Lliçó d'anatomia, a l'entorn de l'art i la neuroanatomia"
La biblioteca oferirà aquest duel artístic entre Joan San, neurocirurgià i degà de la Facultat de Medicina de la Universitat de Girona, i Pep Admetlla, escultor i dissenyador industrial, amb les improvisacions en directe de la violinista alemanya Lisa Bause a l'auditori gran, divendres 17 a les 17.30h.
La Biblioteca Pública de Girona Carles Rahola, a partir del proper 25 de juny, ampliarà la serva oferta de serveis i a part d'oferir els serveis de préstec amb cita prèvia i retorns, comptarà amb 44 llocs d'estudi, 4 de consulta de materials exclosos de préstec i 2 ordinadors.
Tots aquests serveis seran amb reserva prèvia a través del següent formulari web per tal de garantir el compliment de les limitacions de la capacitat màxima dels espais i facilitar la prestació del servei.
L'horari de la Biblioteca, fins el 30 de setembre, és de dilluns, dimecres i divendres de 10 a 15h i dimarts i dijous de 15 a 20.
Per tal de garantir la neteja dels espais s'estableixen franges de dues hores, matins (10 a 12 h, i 12,30 a 14,30 h.) i tardes (15 a 17 h i 17,30 a 19,30 h.), amb mitja hora al mig per tal de procedir a la neteja d'ordinadors i taules d'estudi i consulta.
Els serveis que s'oferiran els propers dies s'aniran ampliant progressivament en funció d'allò que es determini al pla sectorial de biblioteques per a l'etapa de la represa que actualment està en fase d'aprovació per part del PROCICAT.
Aquest pla concretarà les condicions de seguretat i higiene necessàries, entre d'altres, l'eliminació o reducció de l'obligació de quarantena per als documents consultats o retornats pels usuaris, la possible ampliació de la capacitat màxima dels espais, l'accés lliure a les col·leccions o la possibilitat de reobrir les sales infantils.
Un cop aprovat el pla sectorial de biblioteques per a la represa, les biblioteques readaptaran progressivament els seus espais i serveis per continuar garantint la seguretat del seus usuaris i el seu personal.
Elements bàsics de seguretat: mascareta, mans i distància
Els elements bàsics de seguretat per accedir a les biblioteques continuaran sent l'obligació de l'ús de la mascareta, el rentat de mans i el manteniment de la distància de seguretat dins de les biblioteques en els termes que recull la Resolució SLT/1429/2020, de 18 de juny, per la qual s'adopten mesures bàsiques de protecció i organitzatives per prevenir el risc de transmissió i afavorir la contenció de la infecció per SARS-CoV-2.
Cristina Borràs és l'autora del llibre Marxa nòrdica: manual pràctic i la directora de Nordic Walking Girona.
També, és instructora i formadora de marxa nòrdica per la FENWA (Federació Espanyola de Marxa Nòrdica) i la ONWF (The World Original Nordic Walking Federation) a més d'instructora del mètode FITTREK i PilatWalk; Llicenciada en Ciències de l'Activitat Física i l'Esport i vinculada en l'àmbit de l'esport, l'educació i la salut tant en l'àmbit personal com professional.
Cal inscripció prèvia a: https://forms.gle/KzPd96BVjWNCfkUo6
Dijous, 1 d'octubre a les 18:30h
El Departament de Cultura ha iniciat el procés de trasllat dels fons bibliogràfic de la Biblioteca Pública de Girona Carles Rahola, que amb una superfície de 7.121 m2, serà la biblioteca pública més gran del país.
La Biblioteca ha estat construïda per l'Estat i és gestionada pel Departament de Cultura, que va rebre les claus i la documentació tècnica de l'equipament el passat 1 de setembre.
El Departament de Cultura farà el trasllat de tot el fons bibliogràfic entre els mesos de setembre i desembre, amb una previsió de 5.000 documents de mitjana al dia.
Quan entri en funcionament, abans que acabi l'any, el nou equipament desenvoluparà les funcions de biblioteca central comarcal i urbana.
El conseller de Cultura, Ferran Mascarell, ha destacat que "amb l'obertura d'aquesta biblioteca, Girona es converteix en referent bibliotecari respecte la qualitat de les seves instal·lacions".
Mascarell ha ressaltat que el Departament de Cultura "ha acceptat recentment les claus de Biblioteca de Girona perquè, ara que el Ministeri ha adjudicat obres d'entorn, entrarà en funcionament en condicions adients per atendre els ciutadans".
"Avui és una jornada de satisfacció i emoció: les biblioteques són realitats ben acollides i utilitzades per la ciutadania", ha afirmat Mascarell.
La nova seu, que multiplica per set la superfície de l'equipament anterior, s'ubica a un nou edifici situat al carrer Emili Grahit.
Ha estat dissenyada pels arquitectes Mario Corea, Luis Morán i Sebastián Guerrico, que l'han ideat amb l'objectiu que pugui prestar un servei d'excel·lència i esdevingui un equipament de referència.
La nova Biblioteca Carles Rahola de Girona està especialitzada en publicacions de les comarques gironines.
Comptarà amb un fons de amb 290.505 documents, dels quals 223.572 són llibres, 23.036 revistes, 10.500 audiovisuals, i 33.597 altre tipus de suports, com fullets, ex-libris, gravats, postals, etc.
La nova Biblioteca Pública de Girona Carles Rahola obrirà portes el proper dimarts 23 de desembre a les 10 hores i la inauguració institucional de es farà al mes de gener.
D'aquesta manera, el Departament de Cultura dóna compliment al compromís adquirit al mes de setembre d'obrir la biblioteca al públic abans de finalitzar l'any 2014.
Al llarg d'aquests mesos, els tècnics del Departament han dut a terme el trasllat i ordenació dels fons a un ritme de 5.000 documents de mitjana al dia fins arribar als 300.000.
També s'han dut a terme les tasques per tal d'instal·lar les connexions de fibra òptica, ordinadors, armaris compactes per a la preservació de l'arxiu històric, maquinari necessari, senyalització de l'edifici, disseny i producció de la informació de les pantalles tàctils i del nou web de la biblioteca, i buidatge definitiu de l'antiga seu de la biblioteca, entre altres qüestions.
La Biblioteca ha estat construïda per l'Estat i és gestionada pel Departament de Cultura, que va rebre les claus i la documentació tècnica de l'equipament el passat 1 de setembre.
Ubicat al carrer Emili Grahit, el nou equipament té una superfície de 7.121m 2, és a dir, multiplica per 7 la superfície que ocupava l'anterior biblioteca i es converteix, així, en la biblioteca pública més gran de Catalunya.
Ha estat dissenyada pels arquitectes Mario Corea, Luis Morán i Sebastián Guerrico, que l'han ideat amb l'objectiu que pugui prestar un servei d'excel·lència i esdevingui un equipament de referència.
En aquest sentit, la Biblioteca Pública de Girona Carles Rahola desenvoluparà les funcions de biblioteca central comarcal i urbana.
La nova biblioteca està especialitzada en publicacions de les comarques gironines, amb un fons bibliogràfic que consta de 290.505 documents:
Respecte el fons patrimonial de la Biblioteca, està format per:
El trasllat a la nova biblioteca permetrà oferir als usuaris no només més espais sinó també un notable increment en l'oferta de serveis.
Entre d'altres, aquests serveis estan conformats per:
L'horari d'obertura del centre serà els dilluns de 15 a 20h, de dimarts a divendres de 10 a 20h i els dissabtes de 10 a 14h.
El personal que hi treballarà serà de 22 persones.
Actualment, la ciutat de Girona disposa de cinc biblioteques públiques: la Biblioteca de Girona, de titularitat estatal i gestionada pel Departament de Cultura, i quatre biblioteques de proximitat de titularitat municipal.
El projecte oferiex als joves de primer de batxillerat un espai on poder difondre els treballs de recerca durant un mes
El treball de la Marina Plana de l'Institut Santiago Sobrequés.
El projecte Estudiants entusiastes té com a objectiu potenciar la recerca i fomentar l'interès i l'esforç de l'alumnat de batxillerat en aquesta primera experiència de recerca que porten a terme amb el suport dels seus tutors.
Aquesta convocatòria s'adreça a l'alumnat de segon de batxillerat que realitzin el treball de recerca durant el curs 2015-2016.
El premi al millor treball de batxillerat consisteix en l'exposició del treball de recerca a l'espai Estudiants entusiastes de la Biblioteca Carles Rahola durant el període d'un mes.
Els treballs presentats rebran un obsequi en reconeixement a la seva participació.
Els termini per presentar-los és el 2 de març de 2016.
El veredicte del jurat es farà públic 2 de maig de 2016 per a ser exposat durant tot el mes següent.
El jurat pot declarar deserts els premis o concedir un accèssit.
Per participar cal enviar un correu a [EMAIL] En el correu hi han de constar les dades corresponents a l'autoria del treball, la tutoria i un resum del treball (títol, objectius, procediment emprat i conclusions).
L'espai el va inaugurar l'any passat l'estudiant Marina Plana de l'Institut Santiago Sobrequés amb el treball Els interessos dels joves a Girona.
Consulteu les bases de la convocatòria Estudiants entusiastes.
Compositor, director i pedagog, Enric Morera i Viura (Barcelona, 1865-1942) és un dels compositors més significatius de la música catalana del tombant de segle XX
Mostra de l'exposició sobre Enric Morera a la Biblioteca Carles Rahola.
La Biblioteca Carles Rahola se suma a l'Any Enric Morera, celebrat amb motiu del 150è aniversari del seu naixement, amb una exposició a la primera planta formada per una selecció d'obres conservades al Fons Enric Morera de la Biblioteca de Catalunya i que es podrà visitar fins el 24 de febrer.
La mostra està dividida en tres àmbits, "Música escènica", "Música instrumental" i "Música vocal" i la composen 18 documents originals i 16 reproduccions d'exemplars d'alt valor patrimonial.
L'exposició evidencia que, més enllà de la seva repercussió en el món sardanista, Morera va ser un compositor versàtil i prolífic, esdevenint un referent de la identitat música catalana.
La producció de Morera comprèn gairebé tot els gèneres.
Entre ells destaca la música escènica, les cançons per a cor i les sardanes corals i per a cobla.
Com a arranjador té especial rellevància l'harmonització de cançons populars catalanes per a cor.
Un referent de la música catalana
Compositor, director i pedagog, Enric Morera i Viura (Barcelona, 1865-1942) és un dels compositors més significatius de la música catalana del tombant de segle XX.
Compromès amb l'ideari nacionalista i modernista, gran part del seu catàleg s'adscriu a l'estètica neoromàntica, sumant-se a l'impuls del cant coral iniciat per Josep Anselm Clavé.
La seva obra reflecteix la complicitat dels compositors Isaac Albèniz i Enric Granados, amb qui compartí el projecte i creació del Teatre Líric Català, i també la influència dels seus mestres Felip Pedrell, Carles G. Vidiella o Ernesto Cioffi.
A més, la col·laboració amb reconeguts escriptors coetanis com Àngel Guimerà, Víctor Balaguer, Josep Carner, Ignasi Iglesias, Apel·les Mestres i Santiago Rusiñol, en l'obra lírica, i Joan Maragall, Emili Guanyabéns, Josep Maria de Sagarra i Joan Llongueras, en la música vocal i coral, el situen al capdavant de l'escena musical de l'època.
Descarrega't el tríptic de l'exposició.
Aquest mes de gener la Biblioteca Carles Rahola ha organitzat la primera trobada del "Club de lectura Pensament per la pau".
Durant aquesta sessió, dirigida per Vicent Martínez Guzman, es va fer una introducció als conceptes bàsics de la cultura de la pau.
Us presentem les lectures que es faran els propers mesos:
16 de febrer a les 11h (l'activitat es farà a la sala de treball 1)
Bertha von Suttner, Abaixeu les armes!
15 de març a les 11h (l'activitat es farà a la sala de treball 1)
A càrrec de Vicent Martínez Guzman
19 d'abril a les 11h (l'activitat es farà a la sala de treball 1)
Us podeu inscriure a la biblioteca, al telèfon 972202252 o bé enviant un correu a l'adreça: [EMAIL] t
Ja podeu recollir el llibre al taulell de la primera planta.
Reconeix productes i serveis que superen determinats requeriments de qualitat ambiental més enllà dels obligatoris.
Actualment un total de 19 biblioteques públiques ja disposen d'aquesta qualificació.
Durant 2020, el Departament de Cultura treballarà en l'àmbit de les biblioteques públiques per tal de fomentar bones pràctiques en matèria mediambiental.
La Biblioteca Pública de Girona Carles Rahola ha obtingut el Distintiu de garantia de qualitat ambiental en la categoria d'equipaments culturals: biblioteques i museus.
Aquest reconeixement s'emmarca dins de les accions previstes pel Departament de Cultura per garantir la sostenibilitat ambiental de les biblioteques que gestiona per tal de fer front a l'emergència climàtica del planeta.
Es dona la circumstància, a més, que la Biblioteca Pública de Girona és la més gran del país, per la qual cosa resulta especialment necessari assegurar la seva eficiència en termes mediambientals.
Amb el reconeixement d'aquest equipament, ja són 19 les biblioteques públiques que tenen aquesta menció.
El Distintiu de garantia de qualitat ambiental permet identificar aquells productes i serveis que reuneixen determinades propietats o característiques que els fa més respectuosos amb el medi ambient.
Els seus objectius són tant promoure el disseny, la producció, la comercialització, l'ús i el consum de productes i de serveis més sostenibles com proporcionar als usuaris i als consumidors una informació més fiable sobre la qualitat ambiental dels productes i dels serveis.
El distintiu, compatible amb altres sistemes oficials de garantia de qualitat ambiental, té una validesa de 3 anys amb possibilitat de ser renovat.
Poden optar-hi allotjaments turístics, vehicles, productes i serveis classificats en una trentena de categories.
Per aconseguir-lo, els centres o productors han de portar a terme un seguit d'assaigs i controls que certifiquin uns determinats requisits que en el cas dels equipaments culturals, aquests estan vinculats amb paràmetres com l'estalvi i l'eficiència energètica, l'estalvi d'aigua, la gestió de residus, les compres, la mobilitat, l'ús eficient d'espais, les qualificacions ambientals, la contaminació acústica i la comunicació, sensibilització i formació ambiental.
La iniciava, activa des de 2010, la gestiona la Direcció General de Qualitat Ambiental i Canvi Climàtic del Departament de Territori i Sostenibilitat, en el marc de la Ponència Tècnica del Departament i el Consell de Qualitat Ambiental.
Aquest òrgan és una peça clau en la gestió del sistema.
Des del Servei de Biblioteques del Departament de Cultura és previst durant aquest any promoure un seguit d'accions de cara a conscienciar les biblioteques del Sistema de Lectura Pública de Catalunya de la necessitat de disposar de protocols que redueixin el consum energètic i, també, col·laborar en la reducció d'emissió de gasos contaminants derivats de la seva activitat diària.
En aquesta edició es connectaran les quatre ribes del Mediterrani a través de la literatura.
En aquesta jornada se celebra el 20è aniversari de la publicació de "Harry Potter i la pedra filosofal".
Jordi Gràcia, Salvador Oliva, Lluís Quintana i Tomàs Meinhardt, protagonistes de luxe de les tres grans conferències literàries que la Biblioteca Pública de Girona Carles Rahola ha programat pel primer quadrimestre de 2019 a l'auditori petit.
Els cursos començaran a impartir-se el mes de març de forma gratuïta a usuaris que disposin d'un nivell baix d'informàtica.
L'exposició mostra les fotografies presentades a la novena edició dels Premis Carles Rahola de Comunicació Local i es podrà visitar del 5 al 28 de febrer a la Biblioteca Pública de Girona Carles Rahola.
Els usuaris podran valorar els serveis de la seva biblioteca de referència.
Aquest projecte del COEC té per objectiu fomentar l'educació en salut bucodental entre els infants a través de la lectura.
La Biblioteca Pública de Girona Carles Rahola modifica els horaris d'obertura per Setmana Santa
Del 8 al 26 d'abril la Biblioteca us convida a reflexionar i a participar sobre què és el procés creatiu.
Resseguirem els indrets que han inspirat als escriptors Miquel Martín i Miquel Fañanàs en l'ambientació de les seves històries
La col·lecció patrimonial de la Biblioteca exposa una mostra de documents cartogràfics: mapes històrics, cartes nàutiques i llibres que es podrà contemplar fins al 30 de juny.
Aquesta activitat inclou una hora del conte i un taller de vocabulari de llengua de signes.
La Biblioteca oferirà l'exposició "Com més punts de recollida, més aparells reciclats" i un taller de reparació de petits aparells elèctrics.
La Biblioteca Pública de Girona Carles Rahola col·labora amb l'Associació Amics de l'Òpera de Girona i el projecte LiceuBib per oferir funcions d'òpera de la temporada del Liceu de Barcelona.